### Beslutning

Sagens behandling udsat.

[adresse] fra SF: Ingen dieselbiler i [adresse]

 Luftforurening fra dieselbiler er både miljø- og sundhedsskadeligt, og derfor er der behov for, at vi får sat en stopper for forurening fra dieselbilerne.

 Når dieselkøretøjerne kører igennem byen, medfølger der en kraftig stank af dieselos, sorte røgskyer fra udstødningen, og der udledes langt flere af de giftige NOx-gasser, end man tidligere troede. Videnskaben er enig om, at den medfølgende forurening er skyld i tusindvis af for tidligere dødsfald, alvorlige luftvejssygdomme og massivt ubehag. Ifølge Kenny Hansen, der er professor og sektionsleder på Institut for Miljøvidenskab på Aarhus Universitet, er der alene i [adresse] 4.000 mennesker, der hvert år dør for tidligt på grund af luftforurening.

 Det skal være trygt at færdes i det centrale [adresse] uden frygt for at blive påvirket af partikelforurening, der kan lede til sygdomme og for tidlige dødsfald. Derfor er det på tide at udfase dieselbilerne fra bymidten og beskytte vores sundhed og trivsel.

 Især bykørsel med dieselbiler, hvor man ofte holder stille og skal starte op igen pga. trafiklys, kødannelse og andet, er skyld i stor luftforurening. Derfor foreslår SF, at der indføres et forbud mod samtlige dieselbiler inden for [adresse] svarende til den gældende miljøzone for tunge køretøjer fra 2025. Dette skal påbegyndes med et forbud mod nye dieselbiler fra 2019.

 I de fire storbyer [adresse], [adresse], [adresse] og [adresse] har man indført et sådant forbud fra 2025, og i [adresse] er man allerede i gang med udfasningen af dieselbiler. Ligeledes arbejder man i [adresse] på indførsel af miljøzoner og et eventuelt forbud mod dieselbiler i den indre del af byen allerede fra 2020.
 SF ønsker, at [adresse] skal følge med i denne sundere og mere miljørigtige retning, og foreslår derfor også, at kommunens egne dieselbiler udfases inden 2025.

 SF vil samtidig skærpe de gældende krav for lastbiler og busser i miljøzonen, så partikelforureningen herfra også kan reduceres markant.

 Det foreslås
 At der indføres et forbud mod alle dieselbiler inden for [adresse] fra 2025.
 At der indføres et forbud mod nye dieselbiler inden for [adresse] fra 2019.
 At kommunens egne dieselbiler udfases inden 2025.
 At [adresse] træffer beslutning om at kommunalt ejede selskaber udfaser dieselbiler inden 2025.
 At miljøzonen ændres til euro 5 norm som standard og fra 2020 ændres til at have euro norm 6 som standard.
 At miljøzonen udvides så [adresse] omfattes og mulighederne for at udvide helt ud til [adresse] skal analyseres.

 Stillet af: Otto Berg, ordfører på sagen (SF)
 Ole Schultz (SF)

### Sagens forløb

01-11-2017 [adresse]
Fremsendes til Magistratsafdelingen for Teknik og Miljø til udtalelse, jf. byrådets vedtagelse i mødet den 1. november 2017 om magistratsbehandling af forslaget.

 Sagen bedes tilbagesendt byrådet via Magistraten.
 18-12-2017 Teknik og Miljø
SF har den 14 oktober stillet forslag om, at:
 1.    der indføres et forbud mod alle dieselbiler inden for [adresse] fra 2025
 2.    der indføres et forbud mod nye dieselbiler inden for [adresse] fra 2019
 3.    kommunens egne dieselbiler udfases inden 2025
 4.    [adresse] træffer beslutning om at kommunalt ejede selskaber udfaser dieselbiler inden 2025
 5.    miljøzonen ændres til euro 5 norm som standard og fra 2020 ændres til at have euro norm 6 som standard
 6.    miljøzonen udvides så [adresse] omfattes og mulighederne for at udvide helt ud til [adresse] skal analyseres.

 Forslaget var på byrådets mødet den 1. november 2017, pkt. 4 og blev herefter sendt til behandling i magistraten.

 Kristian Berg er reguleret af gældende lovgivning. Aktuelt kan der alene ske ændringer i zonens udstrækning eller i typen af køretøjer, der er omfattet af zonen, såfremt der kan dokumenteres overskridelser af gældende grænseværdier for partikelforurening, hvilket ikke er tilfældet i [adresse].

 Byrådet har med vedtagelse af klimaplanen besluttet, at kommunens egen flåde og de tilkøbte transportydelser skal være fossilfrie i 2030. Målet er at omstille køretøjer, materiel og tilkøbte ydelser i takt med udskiftning og udløb af kontrakter.

 En fremskyndelse af processen med udfasning til 2025 er forbundet med visse udfordringer, idet det primært er større køretøjer i kommunes driftsafdelinger og selskaber, der benytter diesel som drivmiddel, og der er på nuværende tidspunkt ikke egnede alternativer på markedet, f.eks. brandbiler.

 Byrådet har også direkte indflydelse på den transport, der er forbundet med kommunens indkøb og anlægsaktiviteter. Kravene til de firmaer, der udfører arbejder for kommunen, kan reguleres igennem kommunens indkøbspolitik.

 Det anbefales at fastholde den eksisterende miljøzone og fortsat følge de statslige udmeldinger. Det anbefales videre at fastholde klimaplanens mål om, at kommunens flåde og de tilkøbte transportydelser skal være fossilfrie i 2030, og endelig anbefales det, at der indarbejdes skærpede krav til kommunens leverandører i kommunens indkøbspolitik.
 11-01-2018 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til Magistratsafdelingen for Teknik og Miljøs udtalelse af 18. december 2017.
 15-01-2018 Magistraten
[adresse] under henvisning til Magistratsafdelingen for Teknik og Miljøs udtalelse af 18. december 2017, som Magistraten kan henholde sig til.

 Rådmand Minna Jepsen og Borris Christoffersen tog forbehold for udtalelsen.
 Rådmand Adam Kristiansen tog forbehold i forhold til at indbygge krav i indkøbspolitik.

 Rådmand Ole Schultz og Gert Thomsen henholder sig SF's oprindelige forslag.

 24-01-2018 [adresse]
Fremsendes til Teknisk Udvalg til behandling i henhold til beslutning i byrådets møde den 24. januar 2018.
 12-03-2018 Teknisk Udvalg
Sagens behandling udsat.
 11-04-2018 Teknisk Udvalg
Sagens behandling udsat.